Document ID: 32012R0080

A BIZOTTSÁG 80/2012/EU VÉGREHAJTÁSI RENDELETE
(2012. január 31.)
a vámmentességek közösségi rendszerének létrehozásáról szóló 1186/2009/EK tanácsi rendelet 53. cikke (1) bekezdésének b) pontjában előírt biológiai vagy vegyi anyagok jegyzékének megállapításáról
(kodifikált szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendeletre (1),
mivel:
(1)
A vámmentességek közösségi rendszerének létrehozásáról szóló 918/83/EGK tanácsi rendelet 60. cikke (1) bekezdésének b) pontjában előírt biológiai vagy vegyi anyagok jegyzékének megállapításáról szóló, 1983. július 29-i 2288/83/EGK bizottsági rendeletet (2) több alkalommal jelentősen módosították (3). Az áttekinthetőség és érthetőség érdekében ezt a rendeletet kodifikálni kell.
(2)
Az 1186/2009/EK rendelet 53. cikke (1) bekezdésének b) pontja és (2) bekezdése lehetőséget ad biológiai vagy vegyi anyagok behozatali vámmentességére, ha azokat kizárólag nem kereskedelmi célokra hozzák be olyan állami vállalatok, vagy közintézmények, vagy ezeknek egyes részlegei, vagy hivatalosan felhatalmazott magánintézmények, amelyek fő tevékenysége az oktatás vagy a kutatás. Azonban a behozatali vámmentesség azokra a biológiai vagy vegyi anyagokra korlátozódik, amelyek tekintetében nincs a helyettesítésükre megfelelő termelés az Unió vámterületén belül, és amelyek szerepelnek abban a listában, amelyet a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (4) 247a. cikkében említett eljárás alapján állítottak össze.
(3)
A tagállamoktól kapott információk alapján megállapítható, hogy az Unió vámterületén nincs az e rendelet I. mellékletében felsorolt biológiai vagy vegyi anyagok helyettesítésére megfelelő termelés.
(4)
Az ebben a rendeletben elrendelt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
Azokat a biológiai vagy vegyi anyagokat, amelyek az 1186/2009/EK rendelet 53. cikke (1) bekezdésének b) pontja alapján a behozatali vámok alól mentesülhetnek, e rendelet I. melléklete sorolja fel.
2. cikk
A 2288/83/EGK rendelet hatályát veszti.
A hatályon kívül helyezett rendeletre történő hivatkozásokat e rendeletre való hivatkozásnak kell tekinteni, és a III. mellékletben szereplő megfelelési táblázattal összhangban kell értelmezni.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. január 31-én.

Labels: 3
15
1